আমি মেক্সিকোসিটিতে আমেরিকান দূতাবাসে গেলাম এবং সঙ্গে সঙ্গেই আমার ভিসা প্রত্যাখ্যান করা হলো। কারণ জিজ্ঞেস করলে বলল, ‘আপনাকে বলা যাবে না, এটা গোপনীয় বিষয়।’ কাজেই আমি আটকে গেলাম এবং আমাকে চিরদিনের জন্য অনাকাঙ্ক্ষিতের তালিকায় ফেলা হলো। আমি এ-সময় জিজ্ঞেস করলাম, ‘এই তালিকা থেকে কি বের হওয়া সম্ভব? আমি কি কখনো বের হতে পারব?’ তারা বলল, ‘না, না, না।’ আমি বললাম, ‘নরকেরও তো একটা সীমা আছে। সেখানেও তো প্রতিশ্রুতি দেওয়া হয়, নরকবাসের পর একদিন আত্মার বিশোধনের জন্য নির্ধারিত স্থানে কিংবা স্বর্গে পাঠিয়ে দেওয়া হবে। নরক তো চিরকালের জন্য নয়। আশা করি ভিসা প্রদানে আপনাদের এই অস্বীকৃতিও চিরকালের জন্য নয়।’ তারা বলল, ‘না না, আপনিও এখান থেকে বেরিয়ে আসতে পারবেন।’ ‘কীভাবে?’ ‘কমিউনিস্টবিরোধী হিসেবে আপনি যদি আপনার আনুগত্য প্রদর্শন করতে পারেন, তাহলে।’ আমি বললাম, ‘নৈতিক কারণেই এ-কাজটা আমি কখনো করব না। আমি কমিউনিস্ট নই, কিন্তু অতটা ম্যাকআর্থাইটও আমি হতে পারব না।’